kykNET-Rapport-boekpryse 2020: commendatio – filmprys | LitNet
Seb se lewe verander onherroeplik wanneer hy die skraal kind in die doodskis met sy wit satynvoering intel. Die seuntjie met die engelnaam, Gawie, vertel hom van die sprokie van die drie wense en sonder dat Seb dit besef, kantel sy eie saai bestaan op hierdie oomblik in dié van 'n sprokie ...
Afgeteken teen loodgrys reënwolke, sy skoene met modder bespat, staan Seb teen 'n klipengel aangeleun en speel met 'n Rubik-kubus – 'n flits kleur teen die grys. 'n Ent van hom drom swart sambrele saam om 'n oop graf – die nuwe generasie tree aan vir die dood – wanneer 'n enkele geel sambreel oopvou en 'n smiley face ontplooi ...